ANC nie ‘arrogant’, sê RamaphosaAdjunkpresident Cyril Ramaphosa op 7 Februarie 2016 by die ou Peter Mokaba-stadion in Polokwane, Limpopo (Foto: ANA) “Ons is ŉ organisasie wat luister,” het Ramaphosa aan verslaggewers by die Onafhanklike Verkiesingskommissie se nasionale uitslagsentrum in Pretoria gesê. “Ons gaan na ons mense luister – sowel dié wat oorweldigend vir die ANC gestem het en dié wat nie vir die ANC gestem het nie. In die uitslag van die verkiesing lê ŉ belangrike boodskap waarna ons as die ANC moet luister. So dit was ŉ verkiesing waarin sinvolle politieke partye hulself die tyd gegee het om te luister.” Ramaphosa wou egter nie vrae beantwoord oor hoe die ANC in die verkiesing gevaar het nie. Nadat Ramaphosa met Jessie Duarte, adjunk sekretaris-generaal, gesels het, het hy aan verslaggewers gesê dit is nog te vroeg om kommentaar te lewer oor die resultate. “Die resultate vir die metro’s word steeds gefinaliseer. Ek dink nie dit sal wys wees om te voorspel hoe dit gaan uitdraai nie, Ek dink ons moet nog so ŉ paar uur wag om te sien hoe sake in Tshwane, Johannesburg en Ekurhuleni gaan uitdraai. Dit is nie ŉ cliché nie, maar die ANC bly hoopvol dat ons as die regerende party sal seëvier in die metro’s.”